stanford-oval/wikipedia huggingface dataset:
The Man Who Sold the World

| The Man Who Sold the World David Bowie |
| --- | --- | --- |

Brittipainoksen kansikuva
Studioalbumin tiedot
 Äänitetty : 18. huhtikuuta –  22. toukokuuta 1970
 Julkaistu:  huhtikuu 1971    4. marraskuuta 1970
 Formaatti: LP, CD
 Tuottaja(t): Tony Visconti
 Tyylilaji: hard rock glam rock psykedeelinen rock progressiivinen rock
 Kesto: 40.37
 Levy-yhtiö: Mercury Records
Muut kannet
   Yhdysvaltain-painoksen kansikuva
Listasijoitukset
  26. (marraskuu 1972)   105. (1973)
David Bowien muut julkaisut
| David Bowie 1969 | The Man Who Sold the World 1970 | Hunky Dory 1971 |
The Man Who Sold the World on David Bowien albumi, joka julkaistiin Mercury Records -merkillä Yhdysvalloissa marraskuussa 1970 ja Britanniassa huhtikuussa 1971.
Koska Bowie vietti aikaa albumin nauhoitusten aikana uuden vaimonsa Angien kanssa, suuren osan kappaleista sovittivat kitaristi Mick Ronson ja basisti-tuottaja Tony Visconti. Albumi on äänimaailmaltaan huomattavasti raskaampi kuin Bowien edellinen albumi Space Oddity. Ilmestyttyään albumin menestys jäi heikoksi. Paria vuotta myöhemmin, Bowien tehtyä läpimurtonsa, se nousi listoille Britanniassa.
Nimikappaleesta "The Man Who Sold the World" on tehnyt cover-version muun muassa grungeyhtye Nirvana.
Erilaiset kansikuvat

Albumin brittiläisen version kannessa Bowie on pitkällään pukeutuneena leninkiin. Tämä oli varhainen osoitus hänen kiinnostuksestaan hyödyntää androgyynistä ulkonäköään. 
Alkuperäisessä Yhdysvaltojen julkaisussa on erilainen, sarjakuvamainen kansi. Sarjakuvakansi oli alkuperäinen idea levyn kanneksi ja Yhdysvalloissa oli jo ehditty aloittaa niiden painaminen. "Mekkokansi" ei siis ehtinyt Amerikan painoksiin.
Vuoden 1972 RCA:n uudelleenjulkaisussa on Ziggy Stardustin mustavalkoinen kuva.
Saksan liittotasavallassa albumi julkaistiin alun perin pyöreällä kannella.
Kappaleet

Kaikki kappaleet ovat David Bowien säveltämiä ja sanoittamia.
A-puoli
The Width of a Circle – 8.05
All the Madmen – 5.38
Black Country Rock – 3.32
After All – 3.51
B-puoli
Running Gun Blues – 3.11
Saviour Machine – 4.25
She Shook Me Cold – 4.13
The Man Who Sold the World – 3.55
The Supermen – 3.38
Kappaleet > Vuoden 1990 uusintapainoksen bonuskappaleet (Rykodisc)

Lightning Frightening – 3.38 (ennenjulkaisematon)
Holy Holy – 2.20 (säv. vuoden 1972 uudelleenäänitys vuonna 1970 julkaistusta singlestä)
Moonage Daydream – 3.52 (1971 Arnold Corns -versio)
Hang on to Yourself – 2.51 (1971 Arnold Corns -versio)
Kokoonpano

David Bowie – laulu, kitara
Mick Ronson – kitara
Tony Visconti – bassokitara
Mick Woodmansey – rummut
Ralph Mace – syntetisaattori
Arvostelut

Allmusic:
Pitchfork: 8,5/10
The Simpsons Archive

The Simpsons Archive on vuonna 1994 perustettu Simpsonit-aiheinen verkkosivusto. Sivuston webmasterina toimii suomalainen Jouni Paakkinen. The Simpsons Archive sisältää muun muassa jakso-oppaan ja vastauksia usein kysyttyihin kysymyksiin sekä paljon tietoa koko Simpsoneista.
Aiheesta muualla

The Simpsons Archive
Saint-Quay-Portrieux

| Saint-Quay-Portrieux (Sant-Ke-Porzh-Olued) |
| --- | --- |
 Portrieux’n satama
 vaakuna
 Saint-Quay-Portrieux
 Koordinaatit: 48°38′51″N, 2°49′40″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Saint-Brieucin arrondissementti
Pinta-ala:  
 – Kokonaispinta-ala:  3,9 km²
Väkiluku (2017):  2 997 
 – Väestötiheys:  774 as./km²
Kunnan numero:  22325
 
 Kunnan kotisivut 
Infobox OKVirheellinen NIMI-arvo: 
Saint-Quay-Portrieux (bretoniksi Sant-Ke-Porzh-Olued) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla.
Saint-Quay-Portrieux on vanha satamakaupunki, mistä on lähdetty kalastusmatkoille Newfoundlandin vesille jo 1700-luvulla. Kalastajat lähtivät Portrieux’n satamasta, joka tunnetaan myös vanhana satamana (Vieux Port). Se on kuiva satama, joka laskuveden aikaan on poissa käytöstä. Lähellä oleva satama Port d’Armor on Pohjois-Bretagnen suurin syvänmeren satama, jonne pääsee ympäri vuorokauden laskuvedestä huolimatta.
Kalastus on edelleen tärkeä elinkeino kunnalle. Yleisimmät saaliit ovat simpukoita, makrillia ja meriahventa. Erityisen kiireinen aika kalastajilla on marraskuun ja huhtikuun välisenä aikana, jolloin on kampasimpukka Coquille Saint-Jacquesin kalastuskauden aika. Tämä nilviäinen on sekä kalamarkkinoiden että paikallisten ravintoloiden ehdoton tähti. Sen kunniaksi vietetään huhtikuussa festivaalia.
Saint-Quay-Portrieux on myös merenrantakohde rantoineen, missä matkailu alkoi jo 1800-luvulla. Useat hiekkarannat, kuten Plage du Casino, Plage du Châtelet ja Plage de la Comtesse, ovat erityisiä siitä syystä, että rantojen hiekka vaihtaa väriä vuoroveden ja auringonpaisteen mukaan. Tämä johtuu mustien ilmeniittikiteiden esiintymisestä hiekassa.
Saint-Quay-Portrieux’n edustalla on saari Île de la Comtesse, jonne pääsee laskuveden aikaan. Saaressa on puutarhoja ja kartanon raunioita. Kunnan edustalla on myös saaristo Îles Saint-Quay. Se on suosittu paikka kajakki- tai veneretkille. Tulvaluoteen aikana saarille on suosittua mennä keräämään äyriäisiä. Saaristossa olevalla Île Harbour -saarella on myös majakka.
Huvivenesatama
Kalasatama
Plage du Casino
Île de la Comtesse
Île Harbourin majakka
Aiheesta muualla

Kuvia tai muita tiedostoja aiheesta Saint-Quay-Portrieux Wikimedia Commonsissa
The Mandrake Project

| The Mandrake Project Bruce Dickinson |
| --- | --- | --- |

Studioalbumin tiedot
 Äänitetty : Doom Room, Los Angeles
 Julkaistu: 1. maaliskuuta 2024
 Tuottaja(t): Roy Z
 Tyylilaji: heavy metal
 Kesto: 58.49
 Levy-yhtiö: BMG
Listasijoitukset
  2. (albumilista)    2. (fyysinen albumilista)
Bruce Dickinsonin muut julkaisut
| Tyranny of Souls 2005 | The Mandrake Project 2024 |   |
Singlet albumilta The Mandrake Project
 ”Afterglow of Ragnarok” Julkaistu: 1. joulukuuta 2023  ”Rain on the Graves” Julkaistu: 25. tammikuuta 2024
The Mandrake Project on Bruce Dickinsonin sooloalbumi, joka julkaistiin 1. maaliskuuta 2024 levymerkillä BMG. Se on Dickinsonin ensimmäinen sooloalbumi sitten vuonna 2005 julkaistun Tyranny of Soulsin.
Albumi työstettiin yhdessä Dickinsonin pitkäaikaisen apusäveltäjän ja tuottajan Roy Z:n kanssa. Albumin kappaleista ”Eternity Has Failed” esiintyi ensimmäisen kerran eri muodossa nimellä ”If Eternity Should Fail” Iron Maidenin vuonna 2015 julkaistulla The Book of Souls -albumilla.
Albumin ensimmäinen single ja musiikkivideo ”Afterglow of Ragnarok” julkaistiin 1. joulukuuta 2023.
Kappalelista

Afterglow of Ragnarok – 5.45
Many Doors to Hell – 4.48
Rain on the Graves – 5.05
Resurrection Men – 6.24
Fingers in the Wounds – 3.39
Eternity Has Failed – 6.59
Mistress of Mercy – 5.08
Face in the Mirror – 4.08
Shadow of the Gods – 7.02
Sonata (Immortal Beloved) – 9.51
Kokoonpano

Bruce Dickinson – laulu
Roy Z – kitara, bassokitara
Maestro Mistheria – koskettimet
David Moreno – rummut
Arvostelut

Soundi:
Imperiumi: 8/10
Kaaoszine:
V2.fi:
Sacra conversazione

Giorgione, Sacra conversazione, noin 1505.
Neitsyt Marian kuvatyypit
Annunziata * Apokalyptinen madonna * Conceptio immaculata * Itämaan tietäjät * Maestà * Marian taivaaseenottaminen * Mater dolorosa * Pietà * Sacra conversazione *  Suojaviittamadonna
Sacra conversazione on italiaa ja tarkoittaa pyhää keskustelua. Renessanssin aikana nimitystä käytettiin kuvataiteessa maalauksesta, jossa Neitsyt Maria ja Jeesus-lapsi ovat pyhimysten ympäröiminä. Fra Angelico ja Filippo Lippi ovat maalanneet ensimmäisiä lajia edustavia maalauksia.
Maalauksia

Giovanni Bellini: Pyhä keskustelu, noin 1490.
Thibron

Thibron (m.kreik. Θίβρων, Thibrōn) tai Thimbron (Θίμβρων, Thimbrōn) voi viitata seuraaviin:
Thibron (300-luvun eaa. alku), spartalainen sotilas Korintin sodan aikana.
Thibron (300-luvun eaa. loppu), spartalainen sotilas, joka soti muun muassa Kyrenaikassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thibron”, voi hakea sivunnimihaulla, laajalla sivunnimihaulla tai tekstihaulla.
Rosa Luxemburg (elokuva)

| Rosa Luxemburg |
| --- | --- |

Ohjaaja:  Margarethe von Trotta
Käsikirjoittaja:  Margarethe von Trotta
Tuottaja:   Eberhard Junkersdorf  Regina Ziegler 
Säveltäjä:  Nicolas Economou
Kuvaaja:  Franz Rath
Leikkaaja:  Dagmar Hirtz
Tuotantosuunnittelija:  Karel Vacek
Pääosat:  Barbara Sukowa
Valmistustiedot
Valmistusmaa:  Saksan liittotasavalta
Tuotantoyhtiö:   Bioskop Film  Pro-Ject Filmproduktion  Regina Ziegler Filmproduktion 
Ensi-ilta:  1986
Kesto:  125 min
Alkuperäiskieli:  saksa, puola
Aiheesta muualla
IMDb 
Elonet
AllMovie
Infobox OKNimi-testi OK: 
Rosa Luxemburg on Margarethe von Trottan ohjaama elokuva vuodelta 1986. Elokuvan pääosaa saksalais-puolalaista sosialistia Rosa Luxemburgia esittää Trottan luottonäyttelijä Barbara Sukowa.
Elokuva on palkittu useita kertoja. Barbara Sukowa sai Cannesin elokuvajuhlilla 1986 parhaan naisnäyttelijän palkinnon, elokuva sai Deutscher Filmpreisin parhaana näytelmäelokuvana ja Barbara Sukowa palkinnon parhaana naispääosan näyttelijänä. Trotta oli Cannesissa ehdokkaana Kultaisen palmun saajaksi.
Näyttelijät

| Näyttelijä |   | Rooli |
| --- | --- | --- |
|  Barbara Sukowa  | … |  Rosa Luxemburg   |
|  Daniel Olbrychski  | … |  Leo Jogiches   |
|  Otto Sander  | … |  Karl Liebknecht   |
|  Adelheid Arndt  | … |  Luise Kautsky   |
|  Jürgen Holtz  | … |  Karl Kautsky   |
|  Doris Schade  | … |  Clara Zetkin   |
|  Hannes Jaenicke  | … |  Kostja Zetkin   |
|  Jan Biczycki  | … |  August Bebel   |
|  Karin Baal  | … |  Mathilde Jacob   |
|  Winfried Glatzeder  | … |  Paul Levi   |
|  Regina Lemnitz  | … |  Gertrud   |
|  Barbara Lass  | … |  Rosan äiti   |
|  Henryk Baranowski  | … |  Josef, Rosas veli   |
|  Charles Regnier  | … |  Jean Jaurès   |
|  Hans-Michael Rehberg  | … |  Waldemar Pabst   |
|  Charles Brauer  | … |  vartija, Breslau   |
|  Hans Beerhenke  | … |  Ignaz Auer   |
|  Klaus Abramowsky  | … |  Arthur Stadthagen   |
The Rising Tide

| The Rising Tide Sunny Day Real Estate |
| --- | --- | --- |

Studioalbumin tiedot
 Julkaistu: 20. heinäkuuta 2000
 Formaatti: CD, LP, C-kasetti, digitaalinen lataus
 Tuottaja(t): Lou Giordano
 Tyylilaji: emo
 Kesto: 52.06
 Levy-yhtiö: Time Bomb Recordings
Listasijoitukset
  Yhdysvallat 97.
Sunny Day Real Estaten muut julkaisut
| Live 1999 | The Rising Tide 2000 |   |
The Rising Tide on yhdysvaltalaisen emo - yhtye Sunny Day Real Estaten neljäs ja viimeinen studioalbumi, jonka julkaisi Time Bomb Recordings 20. heinäkuuta 2000. Yhtye erosi vuonna 2001 ja yhtyeen laulaja, Jeremy Enigk perusti toisen yhtyeen The Fire Theftin.
The Rising Tide on yhtyeen ainoa studioalbumi, jota ei julkaistu Sub Popin kautta, he erosivat levy-yhtiöstä Live-albumin jälkeen.
Kappaleet

Killed by an Angel – 4.09
One – 4.09
Rain Song – 4.03
Disappear – 4.09
Snibe – 4.29
The Ocean – 4.50
Fool in the Photograph – 4.09
Tearing in My Heart – 5.07
Television – 4.31
Faces in Disquise – 6.32
The Rising Tide – 5.37
Arvostelut

Metacritic: 72/100
Pitchfork: 5.9/10
Tengiz Sulakvelidze

| Mitalit | Mitalit | Mitalit |  |
| --- | --- | --- | --- |
|  Tengiz Sulakvelidze (vasemmalla) vuonna 1981. |  Tengiz Sulakvelidze (vasemmalla) vuonna 1981. |  Tengiz Sulakvelidze (vasemmalla) vuonna 1981. |  |
Maa:   Neuvostoliitto
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Moskova 1980 | maajoukkue |  |
Tengiz Sulakvelidze (georg. თენგიზ სულაქველიძე, ISO 9984: T'engiz Sulak'velije, ven. Тенги́з Григо́рьевич Сулаквели́дзе, Tengiz Grigorjevitš Sulakvelidze, ISO 9: Tengiz Grigorʹevič Sulakvelidze, s. 23. heinäkuuta 1956 Kutaisi, Georgian SNT, Neuvostoliitto) on  Georgialainen jalkapalloilija, pelipaikaltaan puolustaja/keskikenttäpelaaja.
Aiheesta muualla

Tengiz Sulakvelidze National Football Teams -sivustolla (englanniksi)
(englanniksi)
Sports-Reference.com (Arkistoitu – Internet Archive) (englanniksi)
Profiili on RussiaTeam.ru (venäjäksi), (englanniksi)
Tjudö träsk

| Tjudö träsk |
| --- | --- |

Valtiot:  Suomi 
Paikkakunta:  Finström
Koordinaatit:  60°20′00″N, 19°55′58″E
Järvinumero:  82.A39.1.001
Mittaustietoja
Pinnankorkeus:  3 m 
Rantaviiva:  8,86 km 
Pinta-ala:  0,8 km² 
 fiTjudö träsk 
Tjudö träsk on järvi Finströmissä Ahvenanmaan pohjoisosassa. Sen pinta-ala on 81 hehtaaria. Etäisyys Maarianhaminasta on 25 kilometriä pohjoiseen. Tjudö träsk on Ahvenanmaan kuudenneksi laajin järvi.
Maantiede

Tjudö träskin pituus etelästä pohjoiseen on kolme kilometriä ja leveys lännestä itään 100–400 metriä. Järven keskivaiheilla sijaitsee runsaan hehtaarin laajuinen Byholm. Tjudö träskiä ympäröi sekä kulttuurimaisema että metsämaa. Järven koillispuolisen Norra bergenin korkeustaso on 55 metriä merenpinnan yläpuolella eli lähes saman verran järven pinnan yläpuolella. Tjudö träskin länsirannalta virtaa laskuoja etelään Lillfjärdiin, joka on osa Vandöfjärdeniä.
Tjudö träsk (82.A39.1.001) kuuluu kolmannen jakovaiheen vesistöalueeseen 82.039A. Päävesistö on Saaristomeren rannikkoalueen ja Ahvenanmaan vesistö (82). Tjudö träsk on vesistöalueen 82.039A laajin järvi. Alueeseen kuuluu kuusi järveä, joista Kvarnträsk ja Möträsk ovat seuraavaksi laajimmat.
Theodóra S. Þorsteinsdóttir

Theodóra Sigurlaug Þorsteinsdóttir (s. 2. syyskuuta 1969 Reykjavík) on islantilainen Valoisa tulevaisuus -puolueen poliitikko, joka istui kansanedustajana Alþingissä vuosina 2016–2017.
Theodóra on suorittanut ammattitutkinnon Islannin merimieskoulussa. Hän valmistui oikeustieteen kandidaatiksi Reykjavíkin yliopistosta vuonna 2012. Vuoden 2016 parlamenttivaaleissa hänet valittiin Alþingiin. Vuonna 2017 hän toimi Valoisa tulevaisuus -puolueen parlamenttiryhmän puheenjohtajana.
Sakari Lahtinen

Sakari Lahtinen (29. syyskuuta 1923 Lehtimäki – 12. lokakuuta 2022 Haapamäki) oli suomalainen alikersantti ja SS-vapaaehtoinen (Rottenführer). Hän oli ennen kuolemaansa viimeinen elossa ollut suomalainen SS-mies.
Lahtinen värväytyi keväällä 1941 SS-joukkoihin, joihin liittyi kaikkiaan noin 1 400 suomalaista vapaaehtoista. Lahtinen oli tuolloin sotilaskoulutusta saamaton ja tuli sijoitetuksi suomalaisten vapaaehtoisten pataljoonan toiseen komppaniaan. Hän sai yli puoli vuotta kestäneen sotilaskoulutuksen Wienissä, Stralsundissa ja Gross Bornissa (nykyinen Borne Sulinowo). Rintamalle hän siirtyi vuodenvaihteessa 1941–1942. Lahtisen ensimmäinen sijoituspaikka oli Miusjoella. Hän taisteli puolen vuoden ajan asemasodassa ennen osallistumistaan etenemiseen Kaukasuksella ja sieltä perääntymisen. Hän haavoittui Malgobekin taistelussa Kaukasuksella lokakuussa 1942. Operaatio Barbarossaan osallistuneita suomalaisvapaaehtoisia oli kaikkiaan neljäsataa. Lahtinen on mainittu matrikkelitiedoissa tarkka-ampujana.
Lahtinen kotiutui kesällä 1943. Hän jatkoi asepalvelusta panssarintorjunnassa Suomen armeijassa ja sai alikersantin arvon. Siviiliammatiltaan Lahtinen oli konduktööri. Hän meni naimisiin vuonna 1946 ja sai kolme lasta. Hän kuoli 99-vuotiaana kotonaan Haapamäellä.
Thibilis

Riemukaari vuonna 2005.
Thibiliksen raunioita.
Thibilis (myös Tibilis) oli roomalaisaikainen kaupunki nykyisessä Algeriassa. Sen rauniot sijaitsevat Guelman maakunnan Sellaoua Announan kunnassa 27 kilometriä Guelmasta lounaaseen.
Korkealle harjanteelle rakennettu Thibilis oli ilmeisesti osa Cirtan liittokuntaa ja kuului sittemmin jälleen Numidiaan. Se oli piirikunnan keskus, josta tuli municipium viimeistään vuonna 305, ja myöhemmin se sai ehkä colonian aseman. Thibiliksessä oli 400-luvulla piispanistuin. Kaupunki autioitui pääosin Bysantin aikana.
1900-luvun alussa tehdyissä kaivauksissa löydettiin forumin, capitoliumin, porttien, riemukaaren, temppelien, kirkkojen ja asuintalojen rauniot. Alueella on myös bysanttilainen linnoitus. Suurin osa löydetyistä esineistä on Guelman museossa.
Rouvroy-sur-Audry

Rouvroy-sur-Audry
Rouvroy-sur-Audry on kunta Ardennesin departementissa Champagne-Ardennen hallintoalueella Ranskassa. Kunnassa oli 539 asukasta vuoden 1999 väestönlaskennassa. Rouvroy-sur-Audryn pinta-ala on yhdeksän neliökilometriä.
Roux

Roux tai de Roux voi tarkoittaa seuraavia:
Anthony Roux (s. 1987), ranskalainen maantiepyöräilijä
Edmonde Charles-Roux (1920–2016), ranskalainen kirjailija ja toimittaja
Emile Roux (1853–1933), ranskalainen lääkäri, bakteriologi ja immunologi, Pariisin Pasteur-instituutin perustaja
Guy Roux (s. 1938), ranskalainen jalkapalloilija ja valmentaja
Jacques Roux (1752–1794), Ranskan vallankumouksen aikainen radikaali sanskulottijohtaja
Jean-Louis Roux (1923–2013), kanadalainen poliitikko, viihdetaiteilija, näyttelijä ja näytelmäkirjailija
Jean-Michel Roux (s. 1964), ranskalainen elokuvaohjaaja ja dokumentaristi
Jean-Paul Roux (1925–2009), ranskalainen historioitsija
Kevin Le Roux (s. 1989), ranskalainen lentopalloilija
Ludovic Roux (s. 1979), ranskalainen yhdistetyn hiihtäjä
Monique de Roux (s. 1946), ranskalainen taidemaalari
Nolan Roux (s. 1988), ranskalainen jalkapalloilija
Wilhelm Roux (1850–1924), saksalainen anatomi
Ravintola Roux, ravintola (2016) Lahdessa
La Roux, englantilainen electropop -yhtye
Le Roux, kunta Ardéchen departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Roux”, voi hakea sivunnimihaulla, laajalla sivunnimihaulla tai tekstihaulla.
Sakari Laitinen

Eero Matti Sakari Laitinen (31. joulukuuta 1937 Pyhäselkä – 21. marraskuuta 2015 Helsinki) oli suomalainen arkkitehti ja kuvataiteilija.
Laitinen kirjoitti ylioppilaaksi Helsingin lyseosta 1956 ja valmistui arkkitehdiksi Teknillisestä korkeakoulusta 1967. Opiskeluaikanaan hän toimi Teekkari-lehden graafisena suunnittelijana ja työskenteli muun muassa Alvar Aallon arkkitehtitoimistossa, jossa hän osallistui Helsingin keskustasuunnitelman laatimiseen. Vuosina 1966–1973 Laitinen työskenteli Espoon kaupungin asemakaavaosaston arkkitehtina ja sai suunnitella Iivisniemen lähiön asemakaavan sekä alustavan suunnitelman Kivenlahden aluekeskukselle. Hän oli välillä virkavapaalla toimiessaan vuosina 1970–1972 luennoitsijana Haile Selassie I -yliopistossa Addis Abebassa Etiopiassa. Laitisella oli 1973–1975 yhteinen arkkitehtitoimisto Alber Filosofin ja 1975–1985 Paavo Mänttärin kanssa sekä vuodesta 1982 oma arkkitehtitoimisto. Sivutoimisesti hän oli 1967–1968 Arkkitehti-lehden toimittaja ja 1967–1976 Teknillisen korkeakoulun assistentti.
Laitisen tunnettuihin töihin kuuluu Karjaalle vuonna 1976 rakennettu Karjaan-Pohjan säästöpankin rakennus, jonka hän suunnitteli yhdessä Alber Filosofin kanssa. Yhdessä Mänttärin kanssa hän suunnitteli 1977 valmistuneen Karjalohjan uuden kirkon. Laitinen teki Helsinkiin 1970–1990-luvuilla useita aluesuunnitelmia, kuten Malminkartanon kaupunginosan aloituskorttelin, Korkeasaaren yleissuunnitelman, Oulunkylän asemakeskuksen, Malmin asemaseudun ja Herttoniemenrannan kaupunginosan. Lisäksi hän suunnitteli eri paikkakunnille useita terveysasemia, päiväkoteja ja asuintaloja.
Arkkitehdin työnsä ohella Laitinen oli kiinnostunut näyttelyiden suunnittelusta ja hän suunnitteli Mänttärin kanssa muun muassa maailmaa vuosina 1975–1979 kiertäneen Helsinki-näyttelyn. Vanhoilla päivillään Laitinen omistautui kuvataiteille. Laitisen pääosin abstrakteja maalauksia, kollaaseja ja muita töitä oli esillä näyttelysarjassa Preoccupations I–III Saksan Berliinissä, Münchenissä ja Wolfsburgissa vuosina 2013–2014.
Theodosius II

Theodosius II:n rintakuva Louvressa
Theodosius II (huhtikuu 401 – 28. heinäkuuta 450), hallitsi 408–450) Itä-Rooman keisari vuodesta 408. Hänen vanhempansa olivat Arcadius ja Aelia Eudoxia.
Kun Arcadius kuoli vuonna 408 tuli Theodosiuksesta keisari. Hänen siskonsa Pulcheria painosti häntä uskonnollisissa asioissa ja hänellä oli todellinen valta valtaistuimen takana. Vuonna 421 hän meni naimisiin runoilijattaren Aelia Eudocian kanssa. Heidän tyttärensä Licinia Eudoxia meni naimisiin Länsi-Rooman keisarin Valentinianus III:n kanssa. Theodosius kuoli vuonna 450 ratsastusonnettomuudessa.
Vuonna 429 Theodosius määräsi koottavaksi kaikki Konstantinus Suuren jälkeen säädetyt lait. Codex Theodosianus valmistui vuonna 438 ja tuli olemaan perusta keisari Justinianus I:n lakikokoelmalle Codex Iustinianus.
Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
| Edeltäjä: Arcadius | Bysantin keisari | Seuraaja: Marcianus |
Rokkalampi (Uurainen)

| Rokkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°27′04″N, 25°16′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskupuro:  Rokkapuro Saunajokeen 
Järvinumero:  14.658.1.001
Mittaustietoja
Pinnankorkeus:  188,3 m  
Pituus:  210 m  
Leveys:  130 m  
Rantaviiva:  0,536 km  
Pinta-ala:  1,328 ha  
Saaria:  ei saaria 
 fiRokkalampi 
Rokkalampi  on Keski-Suomessa Uuraisissa  Pohjanperän lähellä sijaitseva lampi.
Maantietoa

Lampi on 210 metriä pitkä, 130 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Saunajoen valuma-alueeseen (14.658) se kuuluu. Lammen vedenpinnan korkeus on 188,3 metriä mpy.
Saharan demokraattisen arabitasavallan peseta

Saharan demokraattisen arabitasavallan peseta eli Länsi-Saharan peseta on Länsi-Saharan rahayksikkö. Se jakaantuu 100 céntimosiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sahrawi peseta
Roksitromysiini

| --- | --- |

Roksitromysiini
Systemaattinen (IUPAC) nimi
(2R,3S,4S,5R,6R,8R,9E,10S,11R,12S, 13R)-5-[4-(dimeyyliamino)-3-hydroks-6-metyylioksan-2-yyli]oksi-13-etyyli-6,11,12-trihydroksi-3-(5-hydroksi-4-metoksi-4,6-dimetyylioksan-2-yyli)oksi-9-(2-metoksietoksimetoksi-imino)-2,4,6,8,10,12-heksametyyli-14-oksasyklotetradekan-1-oni
Tunnisteet
CAS-numero: 80214-83-1
ATC-koodi: J01FA06
PubChem CID: 444037
DrugBank: APRD01305
Kemialliset tiedot
Kaava: C41H76N2O15 
Moolimassa: 837.047 g/mol
Farmakokineettiset tiedot
Hyötyosuus: 80–96 %
Metabolia: Maksa
Puoliintumisaika: 12 tuntia
Ekskreetio: uloste, osa keuhkojen kautta
Terapeuttiset näkökohdat
Raskauskategoria:  ? (USA)   B1 (Aus)
Reseptiluokitus:  reseptivalmiste (FI)  
Antotapa: Oraalinen
Roksitromysiini on makrolidiryhmään kuuluva puolisynteettinen antibiootti. Makrolidiantibioottien ryhmän perusrakenteena on makrosyklinen laktonirengas. Roksitromysiinin vaikutusmekanismina on sitoutuminen bakteerien ribosomeihin ja niiden proteiinisynteesin esto. Roksitromysiinillä hoidetaan esimerkiksi hengitystieinfektioita, virtsatieinfektioita sekä iho- ja pehmytkudosinfektioita.
Roksitromysiini tuli markkinoille 1990-luvun alussa, ja se on osittain syrjäyttänyt erytromysiinin käytön. Erytromysiinin tavoin roksitromysiini jakautuu erinomaisesti kudoksiin, sijoittautuu tulehdussolujen sisään ja metaboloituu maksassa. Sen imeytyminen tosin on nopeampaa ja puoliintumisaika pitkäkestoisempi kuin erytromysiinillä. Tavanomainen annos  on 1 tabletti aamuisin ja 1 tabletti  iltaisin, Roksitromysiinin pitkä vaikutusaika mahdollistaa myös annostelun kerran vuorokaudessa. Lääkkeen haittavaikutuksia ovat muun muassa pahoinvointi, vatsakivut, ripuli, päänsärky, huimaus ja nokkosihottuma.
Roksitromysiini erittyy äidinmaitoon, joten imettäminen tai hoito kyseisellä lääkeaineella suositellaan lopetettavaksi.
Roksitromysiinin kanssa samanaikaisesti ei suositella käytettäväksi muun muassa seuraavia lääkeaineita: astemitsoli, sisapridi, pimotsidi, ergotamiini, dihydroergotamiini ja terfenadiini.
Roksitromysiinin kemiallinen kaava on C41H76N2O15, moolimassa 837,047 g/mol ja CAS-numero 80214-83-1.
Suomessa roksitromysiinia myydään nimillä Surlid®, Roxithromycin Copyfarm® ja Roxithromycin Sandoz® (aiemmin myös nimellä Roxibion).